Talk:བོད་ཀྱི་དཔེ་ཆ།

message: Excuse me, but I doubt if this article is suitable for Wikipedia. Moreover, this article was copied without permission, although the rights of the page from which this text was copied, is reserved. --Viskonsas ༡༣:༣༧, ༡༦ ཟླ་ལྔ་བ། ༢༠༠༨ (UTC)
http://www.tibettimes.net/news.php?showfooter=1&id=4616

message: འཁྲུངས་སྐར་ཉིན་བཀའ་བློན་ཁྲི་པས་ད་ལྟ་འགྲེམས་སྟོན་བྱེད་བཞིན་པའི་བོད་ཀྱི་སྨན་ལུགས་གཙང་བྲིས་ཐང་གའི་འགྲེམས་སྟོན་ལ་གཟིགས་ཞིབ་རྗེས་གསུང་བཤད་གནང་བ།
བོད་ལ་རིག་གཞུང་མང་པོ་ཞིག་ཡོད་པའི་ནང་ནས་གཙོ་བོ་བཟོ་རིག་པ་དེར་རྩལ་བཏོན་པ་ཡིན་ན།ལག་བཟོ་ལྷ་རིས་དང་ལྷ་ཡི་འཇིམ་བཟོ་གཉིས་དེ་གཙོ་བོ་རེད།སྐུ་བཞེངས་རྒྱུ་འཇིམ་སྐུ་དང་གསེར་སྐུ  ལི་སྐུ་སོགས་སྒྱུ་རྩལ་མང་པོ་ཞིག་རྒྱ་གར་ནས་དར་པ་དེ་དག་ད་ལྟ་ཉམས་ཆག་ཏུ་འགྲོ་ཉེ་བ་ཞིག་ཆགས་ཡོད་པ་རེད།དེ་དག་གཙོ་ཆེ་བ་སྐུ་ཐང་འབྲི་བའི་རིག་གནས་རེད།སྐུ་ཐང་འབྲི་བའི་རིག་གནས་དེ་བོད་ནང་དུས་རབས་བདུན་པ་ནས་བཟུང་དར་འགོ་ཚུགས་པ་ཞིག་རེད།སྤྱིར་བཏང་སྐུ་ཐང་འབྲི་སྲོལ་དེ་ནང་པའི་རིག་གནས་ཤིག་རེད།ལྷག་པར་དུ་སྔགས་ཀྱི་གཞུང་ནས་བྱུང་པའི་རིག་གནས་ཤིག་རེད།སྤྱིར་བཏང་སངས་རྒྱས་འཇིག་རྟེན་དུ་ཞལ་བཞུགས་པའི་སྐབས་ནས་སྟོན་པ་རང་གི་བཀའ་ཡི་གནང་བ་སྦྱིན་ནས་སངས་རྒྱས་ཀྱི་སྐུ་རས་ཀྱི་སྟེང་དུ་བྲིས་པ་ཐེངས་གཉིས་བྱུང་པ་རེད།དེ་ནས་བཟུང་སངས་རྒྱས་ཀྱི་སྐུ་རས་གཞིར་འབྲི་བའི་སྲོལ་དར་པ་རེད།
དར་ཁྱབ་ཆེན་པོ་ཕྱིན་པའི་བྲིས་ཐང་མང་ཆེ་བ་ཞིག་དེང་སང་མཇལ་རྒྱུ་ཡོད་པ་མ་རེད་དེ།ཨེ་ལོ་རཱ་དང་ཨ་ཇིན་ཏཱ་ཡི་རྩིག་པའི་ངོས་སུ་ཡོད་པའི་ལྡེབས་བྲིས་དེ་དག་སངས་རྒྱས་བྱོན་པ་ནས་དར་པའི་ནང་པའི་ཐུན་མོང་མ་ཡིན་པའི་རིག་གནས་ཤིག་རེད།དེར་རྗེས་སུ་རྒྱ་གར་ལྷོ་ཕྱོགས་ཀྱི་ལམ་སྲོལ་དང་རྒྱ་གར་བྱང་ཕྱོགས་ཀྱི་ལམ་སྲོལ་གཉིས་སུ་ཕྱེས།རྒྱ་གར་བྱང་ཕྱོགས་ཀྱི་ལམ་སྲོལ་དེ་ཡང་ནུབ་ཕྱོགས་ཀྱི་ལམ་སྲོལ་དང་ཤར་ཕྱོགས་ཀྱི་ལམ་སྲོལ་གཉིས་ཆགས།ཤར་ཕྱོགས་ཀྱི་ལམ་སྲོལ་མེ་ཐེ་ལེ་སི་དེ་ཐོག་མར་གངྒར་ཨབ་ཟེར་པ་དེ་ནས་སྟག་ཤི་ལ་དང་ཀཱ་ཤི་མིར་དེ་འདྲ་ནས་བྱུང་ཞིང་།ལམ་སྲོལ་གཉིས་དེ་བོད་དར་པ་ནས་བོད་དུ་འབྲི་སྲོལ་གཉིས་དང་གསུམ་སོགས་སུ་དབྱེ་བ་བྱུང་ཡོད་ཅིང་།སྨན་བྲིས་དེ་གཙོ་བོ་ཏག་ཤི་ལ་ཀཱ་ཤི་མིར་ནས་བོད་ཀྱི་སྟོད་ཁུལ་ཕྱོགས་ནས་མར་དར་ཁྱབ་ཕྱིན་པའི་བྲིས་སྲོལ་ཞིག་རེད།བྲིས་སྲོལ་དེ་བོད་དུ་ཧ་ཅང་རྩ་ཆེན་པོ་བརྩི་བ་རེད།
བར་ལམ་བོད་རྒྱ་འོག་ཏུ་ཤོར་པའི་རྗེས་སྤྱིར་བཏང་རིག་གནས་ཚང་མར་ཉམས་ཆག་ཕྱིན་པ་རེད།དེའི་ནང་ནས་ཐང་ག་ཞིབ་འཇུག་སོགས་ལ་ཉམས་ཆག་མ་འདྲ་བ་གཉིས་བྱུང་པ་རེད། རྒྱ་མིས་བཙན་གནོན་བྱས་ཏེ་ཆེད་དུ་རིག་གནས་གཏོར་བཤིག་བཏང་པའི་དབང་གིས་ཉམས་ཆག་གཅིག་ཕྱིན་པ་རེད། དེ་ནས་ཁག་ཅིག་གིས་འཚོ་ཐབས་ཆེད་ཐང་ག་བྲིས་པ་དེ་དག་ཚད་གཞི་དང་རིག་པའི་གཞུང་ལུགས་སོགས་ལ་མ་བརྟེན་པར་ལག་རྩལ་དང་། ཚོས་གཞི་གང་བྱུང་མང་འབྱུང་འདྲ་བཏང་པ་སོགས་ཀྱིས་ཉམས་ཆག་ཕྱིན་པ་དེ་དག་ཤུགས་ཆེ་བ་བལ་ཡུལ་དུ་བྱུང་འདུག དེང་སང་ནུབ་ཕྱོགས་པའི་ཁྲོམ་ར་དེ་དག་ནང་ཚོང་ལས་ཆེད་བྲིས་བཞག་པའི་བལ་ཡུལ་གྱི་ཐང་ག་མང་པོ་འདུག ཁོང་ཚེས་དེ་བོད་ཀྱི་བྲིས་ཐང་གི་རྒྱུན་འཛིན་གྱི་ཡོད་ཅེས་བཤད་ཀྱི་ཡོད་པ་རེད། འོན་ཀྱང་། དེ་རྒྱུན་བཟུང་པ་གང་ཡང་མ་རེད། གལ་སྲིད་རྒྱུན་འཛིན་ཀྱི་ཡོད་ན་ཨང་དང་པོ་སྤུས་ཚད་ལྡན་པ་ཞིག་དགོས་པ་རེད་ལ་གཉིས་པ་དེ་གཞུང་ལུགས་ལྟར་ལྷ་སོ་སོའི་ངོ་ཐོག་ནས་བཤད་པ་ནང་བཞིན་མ་ནོར་པ་ཞིག་དགོས་ཀྱི་ཡོད་པ་རེད།
བོད་ཀྱི་ཐང་བྲིས་ཉམས་ཆག་ཏུ་འགྲོ་བཞིན་པའི་སྐབས་འདི་འདྲ་ཞིག་ལ་བུ་ཆུང་ལགས་ཀྱིས་འདས་པའི་ལོ་མང་པོ་ཞིག་ནས་དགེ་ཕྲུག་ཚོར་སྐུ་ངལ་འཛེམ་མེད་ཐོག་སློབ་སྟོན་གནང་སྟེ། ད་ཆར་དགེ་ཕྲུག་ཡག་པོ་ཐོན་འདུག་པས། མ་འོངས་པར་རིག་གནས་འདི་ཏན་ཏན་འཛིན་སྐྱོང་ཡོང་ཐུབ་པའི་གདེང་ཚོད་ཅིག་རྙེད་པ་རེད། བུ་ཆུང་ལགས་འདྲ་བའི་ལྷ་བྲིས་པ་ཚད་ལྡན་ཁོང་༧པཎ་ཆེན་སྐུ་གོང་མས་ཆེད་འཛུགས་གནང་པའི་ལྷ་བྲིས་སློབ་གྲྭ་ནས་ཐོན་པ་དང་། དམིགས་བསལ་དགེ་རྒན་ཚོའི་མདུན་ནས་ཧ་ཅང་གཏིང་ཟབ་པོ་སློབ་སྦྱོང་གནང་མྱོང་མཁན་ཞིག་རེད། ད་ལྷ་སྐུ་སྒེར་ཡིག་ཚང་དང་གཟིམ་ཆུང་གི་སྐུ་ཐང་ཞབས་ཞུ་སྒྲུབ་རྒྱུར་ཧ་ཅང་ཕན་ཐོག་བྱུང་ཡོད་པ་རེད་ལ། ཐང་གའི་རིག་གཞུང་དང་ལྷག་པར་དུ་སྨན་བྲིས་ཀྱི་ལྷ་བྲིས་རིག་གཞུང་རྒྱུད་འཛིན་ཐུབ་པར་ཕན་ཐོགས་བྱུང་པ་རེད། མ་འོངས་པར་རིག་གནས་འདི་རྩ་ཆེན་པོ་ཡིན་པ་དང་། རིག་གནས་འདི་བོད་མི་རིགས་ཀྱི་ཐུན་མོང་མ་ཡིན་པའི་ངོས་འཛིན་གྱི་སྲོག་རྩ་ཡིན་པ་འདྲ་བོ་ཞིག་ལ་ངོས་འཛིན་གནང་སྟེ་རིག་གནས་རྒྱུན་འཛིན་གནང་རྒྱུ་དེ་གལ་ཆེན་པོ་དང་། སོ་སོས་ཕྱག་ལས་གནང་རྒྱུ་དང་མི་རབས་རྗེས་མ་ཚོར་སྤེལ་རྒྱུ་གཉིས་ཆ་གཅིག་གྱུར་བྱས་ཏེ་གནང་ཐུབ་པ་ཡིན་ན། སོ་སོའི་ལྟོ་ཟེར་པ་དེ་ཞར་བྱུང་གི་སྐད་ཆ་ལས་གཙོ་བོ་མ་རེད། གཙོ་བོ་དེ་རིག་གནས་འཛིན་སྐྱོང་དང་ཆོས་ཀྱི་ཉམས་ལེན་དེ་དག་གཞོན་སྐྱེས་མི་རབས་ཚོ་ལ་སྤེལ་རྒྱུ་དེ་གལ་ཆེན་པོ་རེད།
དེ་རིང་ངས་ཐང་ག་དག་ལ་ཞིབ་ཚགས་པོས་མཇལ་པའི་སྐབས་སུ་ཚང་མ་ཧ་ཅང་ཚད་ལྡན་དང་སྲོལ་རྒྱུན་མཚོན་པ། དེ་རིང་ཁ་སང་གི་མགྱོགས་ལས་བྱེད་སྟངས་མེད་པ་དེ་དངོས་གནས་ཡག་པོ་བྱུང་འདུག ཐང་ག་ཟེར་པ་དེ་ལག་རྩལ་ཡོད་པ་རྐྱང་རྐྱང་གིས་འགྲིག་གི་མ་རེད། དེ་རིག་གནས་ཤིག་རེད་མ་གཏོགས་ལག་རྩལ་མ་རེད། ལག་རྩལ་ཞིག་ཡིན་ན་སོ་སོའི་ལག་རྩལ་གཞི་བཞག་གིས་སྲོལ་རྒྱུན་ལ་བསྟུན་མི་དགོས་པར་འདྲ་ཆགས་ཆགས་དང་གང་འདོད་འདོད་འབྲི་ཆོག་གི་རེད། སྲོལ་རྒྱུན་གྱི་ཐང་ག་དེ་དག་གང་ཡིན་པ་སྲོལ་རྒྱུན་རང་ལ་ཞིབ་ཚགས་པོའི་ཐོག་ནས་བསྟུན་དགོས་པ་ཞིག་ཡིན་དུས། དེ་ལག་རྩལ་གྱི་ངོས་ནས་རྙོག་བྲིས་བཏང་ན་འགྲིག་གི་མ་རེད། ཅེས་གསུངས་སོང་།
thread_title:  ཐང་ག་རིག་གནས་ཤིག་རེད། ལག་རྩལ་མ་རེད།